EUs utenriks- og sikkerhetspolitiske komité

EUs utenriks- og sikkerhetspolitiske komité (engelsk: Political and Security Committee (PSC)) er underlagt Rådet for Den europeiske union og EUs utenriksminister. Den er ansvarlig for EUs felles utenriks- og sikkerhetspolitikk (FUSP) og EUs felles sikkerhets- og forsvarspolitikk (CSDP). Komiteen er opprettet i medhold av EU-traktaten Artikkel 38.

Oppgaver 
Komiteens oppgaver er å  

 overvåke den internasjonale situasjon,
 gi anbefalinger til Rådet i strategiske og politiske spørsmål
 leder militærkomteen (EUMC), den politisk-militære gruppen (PMG) og komiteen for sivile aspekter ved krisehåndtering (CIVCOM)
 sikre politisk kontroll og strategiske valg under operasjoner i kriser.

Sammensetning 
Komiteen består av medlemsstatenes ambassadører til EU og ledes av representanter for EUs utenrikstjeneste EEAS. Den møtes vanligvis to ganger i uken, og oftere hvis nødvendig.

Norge deltok per 2018 jevnlig i møter med EUs utenriks- og sikkerhetspolitiske komité.

Referanser 

Den europeiske unions råd
Etableringer i 2000
2000 i Europa